Ir-Regolament tal-Kunsill (KEE) Nru 2698/90
tas-17 ta' settembru 1990
li jemenda Regolament (KEE) nru 3906/89 sabiex jestendi l-għajnuna ekonomika biex jinkludi pajjiżi oħra ta' l-Ewropa Ċentrali u tal-Lvant
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabilixxi l-Komunità Ekonomika Ewropea, u partikolarment l-Artikolu 235 tiegħu;
Wara li kkunsidra l-proposta tal-Kummissjoni [1],
Wara li kkunsidra l-opinjoni tal-Parlament Ewropew [2],
Billi l-Komunità u l-Istati Membri tagħha iddeċidew li jieħdu azzjoni magħquda ma ċerti pajjiżi li mhumiex membri fil-forma ta' miżuri maħsuba biex jassistu l-proċess ta' riforma ekonomika u soċjali li qed isseħħ fl-Ungerija u il-Polonja; billi r-Regolament (KEE) Nru 3906/89 [3] joħloq il-kundizzjonijiet sabiex tingħata din l-għajnuna ekonomika lil dawn il-pajjiżi li mhumiex membri;
Billi l-Grupp ta' 24 pajjiż u l-Komunità iddeċidew fil-laqgħa ministerjali ta' l-4 ta' Lulju 1990 li s-sitwazzjoni f'ċerti pajjiżi oħra ta' l-Ewropa Ċentrali u tal-Lvant tiġġustifika estensjoni ta' l-għajnuna ekonomika ghar-ristrutturar ta' dawn il-pajjiżi;
Billi jehtieġ li jsiru dispożizzjonijiet annwali fl-estimi ġenerali tal-Komunitajiet Ewropej għal finanzjament Komunitarju xieraq,
ADOTTA DAN IR-REGOLAMENT:
Artikolu 1
REGOLAMENT (KEE) Nru 3906/89 huwa emendat kif ġej:
1. It-Titolu huwa mibdul b'dan li ġej:
"Ir-Regolament tal-Kunsill (KEE) Nru 3906/89 tat-18 ta' Diċembru 1989 dwar għajnuna ekonomika lil ċerti pajjiżi ta' l-Ewropa Ċentrali u tal-Lvant."
2. L-Artikolu 1 huwa mibdul b'dan li ġej:
"L-Artikolu 1
Il-Komunità għandha żżomm disponibbli għajnuna ekonomika lil pajjiżi ta' l-Ewropa Ċentrali u tal-Lvant elenkati fl-Anness skond il-kriterji ta' dan ir-Regolament."
3. L-Artikolu 2 huwa mħassar.
4. Fl-Artikolu 3(1):
- "fil-Polonja u l-Ungerija u" fl-Ungerija u l-Polonja "huma sostitwiti bi" fil-pajjiżi msemmija fl-Artikolu 1 "u" tal-pajjiżi msemmija fl-Artikolu 1 "rispettivament,"
- is-subparagrafu li ġej huwa miżjud:
"Din l-għajnuna tista tintuża wkoll biex tiġi pprovduta assistenza umanitarja".
5. Fl-Artikolu 7(1) u fl-Artikolu 9(1), "tal-Polonja u l-Ungerija" u "fil-Polonja u l-Ungerija" huma sostitwiti bi "tal-pajjiżi msemmija fl-Artikolu 1" u "fil-pajjiżi msemmija fl-Artikolu 1" rispettivament.
6. l-Anness li ġej huwa miżjud:
"L-ANNESS
IL-BULGARIJA
IĊ-ĊEKOSLOVAKKJA
IR-REPUBBLIKA DEMOKRATIKA TAL-ĠERMANJA
L-UNGERIJA
IL-POLONJA
IR-RUMANIJA
Il-JUGOSLAVJA.
"Artikolu 2
Dan ir-Regolament għandu jidħol fis-seħħ fit-tielet ġurnata li ssegwi l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament se jkun jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fis-17 ta' Settembru 1990.